ai4bharat/Pralekha huggingface dataset:
సాంఘిక న్యాయం, మరియు సాధికారత మంత్రిత్వ శాఖ
మాన్యువల్ స్కావెంజర్స్ పునరావాసం
‘మాన్యువల్ స్కావెంజర్స్ చట్టం 2013లోని నియమాలు’ మాన్యువల్ స్కావెంజర్లకు  ఉపాధిని, పునరావాసాన్ని కల్పించే విషయంలో కులానికి సంబంధించి ఎటువంటి పరిమితి ఉండరాదని పేర్కొన్నాయి. అయితే వీరి గుర్తింపు కోసం మాన్యువల్ స్కావెంజింగ్ చట్టం, 2013 నిబంధనల ప్రకారం సర్వేలు జరిగాయి. ఈ సర్వే సమయంలో పై చట్టం ప్రకారం నిర్దేశించిన ప్రమాణాలకు అనుగుణంగా 58098 మంది మాన్యువల్ స్కావెంజర్లను గుర్తించారు. ఈ కార్మికులు అందించిన సమాచారం ప్రకారం, 43,797 మాన్యువల్ స్కావెంజర్లకు సంబంధించి కుల సంబంధిత సమాచారం అందుబాటులో ఉంది. మాన్యువల్ స్కావెంజర్ల సంఖ్య కేటగిరీల వారీగా విభజించబడింది:-
వర్గం మాన్యువల్ స్కావెంజర్స్ సంఖ్య
షెడ్యూల్డ్ కులాలు 42,594
షెడ్యూల్డ్ తెగలు 421
ఇతర వెనుకబడిన తరగతులు 431
ఇతరులు 351
మాన్యువల్ స్కావెంజర్స్  పునరావాసం కోసం ప్రభుత్వం స్వయం ఉపాధి పథకాన్ని అమలు చేస్తోంది. గుర్తింపు పొందిన మాన్యువల్ స్కావెంజర్లకు పునరావాసం కోసం సహాయం అందించడానికి రూపొందించిన పథకం కింద వాళ్లు ఇక్కడ పేర్కొన్న ప్రయోజనాలను పొందుతారు.
1.ఒకేసారి నగదు సహాయం రూ.నాలుగువేలను మాన్యువల్ స్కావెంజర్ కుటుంబానికి చెల్లిస్తారు.
2. మాన్యువల్ స్కావెంజర్లు, వారిపై ఆధారపడిన వారికి రెండు సంవత్సరాల వరకు రూ.మూడు వేల చొప్పున స్టైపెండ్ చెల్లిస్తూ నైపుణ్యాభివృద్ధిలో శిక్షణ ఇస్తారు.
3. స్వయం ఉపాధి పొందడానికి రూ.ఐదు లక్షల వరకు మూలధన సబ్సిడీ ఇస్తారు. ఈ మొత్తాన్ని పారిశుద్ధ్య సంబంధిత ప్రాజెక్టులకు కూడా ఉపయోగించుకోవచ్చు.
4. గుర్తింపుపొందిన మాన్యువల్ స్కావెంజర్ల కుటుంబాలకు ఆయుష్మాన్ భారత్, ప్రధాన మంత్రి జన్ ఆరోగ్య యోజన  కింద ఆరోగ్య బీమా సదుపాయం కల్పిస్తారు.
ఈ పథకం ద్వారా ప్రయోజనాలు పొందిన మాన్యువల్ స్కావెంజర్లు , వారిపై ఆధారపడిన వారి వివరాలు:
క్రమసంఖ్య ప్రొవిజన్ కవరేజ్
1. వన్ టైమ్ క్యాష్ సెటిల్మెంట్ రూ. 40,000 58098
2. నైపుణ్యాభివృద్ధి శిక్షణ 18,199
3.స్వయం ఉపాధి ప్రాజెక్టులకు మూలధన రాయితీ 1562
ఎంఎస్ యాక్ట్, 2013 లోని సెక్షన్ 2  మాన్యువల్ స్కావెంజింగ్ను నిర్వచించింది. వారి ఉపాధిని నిషేధించడం, పునరావాసం గురించి వివరించింది. దీని ప్రకారం మాన్యువల్ స్కావెంజింగ్పై నిషేధం 6.12.2013 నుండి అమలులోకి వచ్చింది. ఈ తేదీ నుండి మాన్యువల్ స్కావెంజింగ్ కోసం ఏ వ్యక్తిని నియమించడం కుదరదు. ఏదైనా ఏజెన్సీని కూడా నియమించుకోవడమూ సాధ్యం కాదు. మాన్యువల్ స్కావెంజింగ్ చట్టం, 2013లోని నిబంధనలను ఉల్లంఘించి ఇలాంటి పనుల ఎవరైనా వ్యక్తిని లేదా ఏజెన్సీని వాడుకుంటే, పై చట్టంలోని సెక్షన్ 8 ప్రకారం రెండు సంవత్సరాల వరకు జైలు శిక్ష రూ. లక్ష జరిమానా లేదా రెండూ విధిస్తారు. ఈ సమాచారాన్ని కేంద్ర సామాజిక న్యాయం & సాధికారత మంత్రి రాందాస్ అథవాలే ఈరోజు రాజ్యసభకు లిఖితపూర్వకంగా తెలిపారు.
రక్షణ మంత్రిత్వ శాఖ
కొచి పర్యటనలో ఫ్రెంచ్ నౌకాదళం
నౌకాదళాల పరస్పర సహకారంలో భాగంగా, ఫ్రెంచ్ నౌకదళ నౌకలు FS డిక్స్మ్యూడ్, లా ఫాయెట్ 2023 మార్చి 06 నుంచి 10 వరకు కొచి సందర్శనకు వచ్చాయి. రియర్ అడ్మిరల్ జీన్ డి ఆర్క్, కెప్టెన్ ఇమ్మాన్యుయేల్ మోకార్డ్, లెఫ్టినెంట్ కమాండర్ ఘిస్లైన్ డెలెప్లాంక్ 2023 మార్చి 06న సదరన్ నావల్ కమాండ్ చీఫ్ ఆఫ్ స్టాఫ్, రియర్ అడ్మిరల్ జె.సింగ్తో సమావేశం అయ్యారు. రెండు నౌకాదళాల సహకారానికి సంబంధించిన అనేక అంశాలపై చర్చించారు.
పర్యటనలో భాగంగా, ఫ్రెంచ్ బృందం సదరన్ నేవల్ కమాండ్ శిక్షణ పాఠశాలలు, నౌకలను సందర్శించింది. శిక్షణ కార్యక్రమాల పరస్పర సందర్శనలు, క్రీడలు సహా వృత్తిపరమైన & సామాజిక ఉమ్మడి కార్యక్రమాలు ఈ పర్యటనలోని కొన్ని ముఖ్యాంశాలు. భారత సైన్యంతో కలిసి ఫ్రెంచ్ సైన్యం సంయుక్త సైనిక విన్యాసాలను కూడా నిర్వహిస్తుంది.
ఇండో-పసిఫిక్ ప్రాంతంలో ప్రాంతీయ సముద్ర భద్రత, స్థిరత్వాన్ని బలోపేతం చేయడంలో ఇండో-ఫ్రెంచ్ నౌకాదళాల మధ్య సహకారం ఒక కీలకాంశం. రెండు దేశాల మధ్య బలమైన ద్వైపాక్షిక రక్షణ సంబంధాలు, వ్యూహాత్మక భాగస్వామ్యాలకు ఫ్రెంచ్ నౌకల పర్యటన దోహదం చేస్తుంది.
______
(Visitor Counter : 100
గృహ నిర్మాణం మరియు పట్టణ వ్యవహారాల మంత్రిత్వ శాఖ
చిరువ్యాపారులకు ఆర్థిక చేయూత
కోవిడ్-19 మహమ్మారి ప్రభావం పడ్డ చిరు వ్యాపారులు తమ వ్యాపారాలను పునఃప్రారంభించేందుకు అనుషంగిక రహిత పెట్టుబడి వ్యయంగా సులభతరంగా రుణాన్ని ఇచ్చే లక్ష్యంతో గృహ నిర్మాణం, పట్టణ వ్యవహారాల మంత్రిత్వ శాఖ  2020 జూన్ 1న ప్రధాన మంత్రి చిరు వ్యాపారుల ఆత్మనిర్భర్ నిధి  పథకాన్ని ప్రారంభించింది.
పథకం లక్ష్యాలు:
- మునుపటి లోన్లను తిరిగి చెల్లించడం ద్వారా రెండవ, మూడవ విడతలలో వరుసగా రూ.20,000, రూ.50,000 మెరుగైన రుణంతో, ఒక సంవత్సర కాల వ్యవధిలో రూ.10,000 వరకు కొలేటరల్ ఫ్రీ వర్కింగ్ క్యాపిటల్ రుణాన్ని సమకూరుస్తారు.
- రుణాన్ని తిరిగి సక్రమంగా సమయానికి చెల్లిస్తే సబ్సిడీ కింద ఏడాదికి 7 శాతం మాత్రమే వడ్డీ ఉంటుంది.
- డిజిటల్ లావాదేవీలకు ఏటా రూ.1200 కాష్ బ్యాక్ రివార్డ్ ఉంటుంది.
ప్రధానమంత్రి స్వనిధి పథకం కింద, పట్టణ ప్రాంతాల్లో విక్రయాలు జరుపుతున్న చిరు వ్యాపారులందరూ అర్హులు. ఈ వ్యాపారులు సంబంధిత టౌన్ వెండింగ్ కమిటీ  జారీ చేసిన వెండింగ్ సర్టిఫికేట్  లేదా లెటర్ ఆఫ్ రికమండేషన్  కలిగి ఉండాలి.
వీధి వ్యాపారులు ముందు రుణాన్ని విజయవంతంగా తిరిగి చెల్లించడం ద్వారా పీఎం స్వనిధి కింద 3వ విడత రుణం గరిష్టంగా రూ.50,000 పొందవచ్చు. 31.07.2023 నాటికి, ప్రధానమంత్రి స్వనిధి పథకం ద్వారా 3వ విడత రుణం కింద రూ.6607.94 కోట్ల మొత్తంలో 51.35 లక్షల రుణాలు పంపిణీ చేశారు.
పీఎం స్వనిధి పథకం కింద, 1వ, 2వ, 3వ విడతల కింద ఇచ్చిన రూ. 10,000, రూ. 20,000, రూ. 50,000 రుణం వరుసగా 12 నెలలు, 18 నెలలు, 36 నెలల వ్యవధిలో తిరిగి చెల్లించాలి. లెండింగ్ సంస్థలు వసూలు చేసే వడ్డీ రేటు ప్రస్తుతం ఉన్న ఆర్బీఐ మార్గదర్శకాల ప్రకారం ఉంటుంది. ఈఎంఐ లను సకాలంలో తిరిగి చెల్లించడంపై త్రైమాసిక ప్రాతిపదికన 7% వడ్డీ రాయితీని కేంద్ర ప్రభుత్వం చెల్లిస్తుంది.
ప్రధానమంత్రి స్వనిధి పథకం కింద, వీధి వ్యాపారులకు రుణాలు ఇచ్చే సంస్థల ద్వారా నేరుగా రుణాలు పంపిణీ చేస్తారు. రుణ మొత్తాన్ని తిరిగి ఇవ్వకపోతే బకాయిపడ్డ సంబంధిత లెండింగ్ సంస్థలు చర్యలు తీసుకుంటాయి.
గృహనిర్మాణం, పట్టణ వ్యవహారాల మంత్రిత్వ శాఖ సహాయ మంత్రి శ్రీ కౌశల్ కిషోర్ ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
హోం మంత్రిత్వ శాఖ
సుభాష్ చంద్రబోస్ ఆపద ప్రబంధన్ పురస్కార్-2023
సుభాష్ చంద్రబోస్ ఆపద ప్రబంధన్ పురస్కార్-2023 కోసం సంస్థాగత విభాగంలో ఎంపిక చేయబడ్డ ఒడిశా స్టేట్ డిజాస్టర్ మేనేజ్మెంట్ అథారిటీ మరియు మిజోరంలోని లుంగ్లీ ఫైర్ స్టేషన్
విపత్తు నిర్వహణ రంగంలో భారతదేశంలోని వ్యక్తులు మరియు సంస్థలు అందించిన అమూల్యమైన సహకారం మరియు నిస్వార్థ సేవలను గుర్తించి, గౌరవించటానికి ప్రధాన మంత్రి శ్రీ నరేంద్ర మోదీ నాయకత్వంలోని భారత ప్రభుత్వం సుభాష్ చంద్రబోస్ ఆపద ప్రబంధన్ పురస్కారాన్ని ఏర్పాటు చేసింది.
2023 సంవత్సరానికి సంబంధించి ఒడిశా స్టేట్ డిజాస్టర్ మేనేజ్మెంట్ అథారిటీ  మరియు మిజోరాంలోని లుంగ్లీ ఫైర్ స్టేషన్ , విపత్తు నిర్వహణలో వారి అద్భుతమైన పనికి గాను సుభాష్ చంద్రబోస్ ఆపద ప్రబంధన్ పురస్కార్-2023కి ఎంపిక చేయబడ్డాయి.
విపత్తు నిర్వహణ రంగంలో భారతదేశంలోని వ్యక్తులు మరియు సంస్థలు అందించిన అమూల్యమైన సహకారాన్ని మరియు నిస్వార్థ సేవలను గుర్తించి, గౌరవించేందుకు ప్రధాన మంత్రి శ్రీ నరేంద్ర మోదీ నాయకత్వంలోని భారత ప్రభుత్వం సుభాష్ చంద్రబోస్ ఆపద ప్రబంధన్ పురస్కార్ అనే వార్షిక అవార్డును ఏర్పాటు చేసింది. నేతాజీ సుభాష్ చంద్రబోస్ జయంతి అయిన జనవరి 23న ప్రతి సంవత్సరం ఈ అవార్డును ప్రకటిస్తారు. ఈ అవార్డు కింద సంస్థ అయితే రూ. 51 లక్షలు మరియు సర్టిఫికేట్ వ్యక్తి అయితే రూ. 5 లక్షలు మరియు సర్టిఫికేట్ అందిస్తారు. కేంద్ర హోం మరియు సహకార మంత్రి శ్రీ అమిత్ షా మార్గదర్శకత్వంలో దేశంలో విపత్తు నిర్వహణ పద్ధతులు, సంసిద్ధత, ఉపశమనం మరియు ప్రతిస్పందన విధానాలను గణనీయంగా మెరుగుపడ్డాయి. ఫలితంగా ప్రకృతి వైపరీత్యాల సమయంలో ప్రాణనష్టం గణనీయంగా తగ్గింది.
2023 సంవత్సరం అవార్డు కోసం, జూలై 1, 2022 నుండి నామినేషన్లు అభ్యర్థించబడ్డాయి. 2023 సంవత్సరానికి సంబంధించిన అవార్డు పథకం ప్రింట్, ఎలక్ట్రానిక్ మరియు సోషల్ మీడియా ద్వారా విస్తృత ప్రచారం చేయబడింది. అవార్డు పథకానికి ప్రతిస్పందనగా సంస్థలు మరియు వ్యక్తుల నుండి 274 చెల్లుబాటు అయ్యే నామినేషన్లు స్వీకరించబడ్డాయి.
విపత్తు నిర్వహణ రంగంలో 2023 అవార్డు విజేతల అత్యుత్తమ పని సారాంశం క్రింది విధంగా ఉంది:
- సూపర్ సైక్లోన్ తర్వాత 1999లో ఒడిశా స్టేట్ డిజాస్టర్ మేనేజ్మెంట్ అథారిటీ  స్థాపించబడింది. ఓఎస్డిఎంఏ ఒడిశా డిజాస్టర్ రెస్పాన్స్ యాక్షన్ ఫోర్స్ , మల్టీ-హాజర్డ్ ఎర్లీ వార్నింగ్ సర్వీస్  ఫ్రేమ్వర్క్ మరియు "స్టార్టక్"  అత్యాధునిక సాంకేతికతతో కూడిన వెబ్/స్మార్ట్ఫోన్ ఆధారిత ప్లాట్ఫారమ్తో పాటు పలు కార్యక్రమాలను ప్రారంభించింది. డైనమిక్ రిస్క్ నాలెడ్జ్ ఆధారంగా విపత్తు ప్రమాద సమాచారాన్ని అంచనా వేయడం, ట్రాకింగ్ చేయడం మరియు అప్రమత్తం చేయడం జరుగుతుంది. ఓఎస్డిఎంఏ వివిధ తుఫానులు, హుద్హుద్ , ఫణి , అంఫాన్  మరియు ఒడిశా వరదలు  సమయంలో సమర్థవంతమైన ప్రతిస్పందనను అందించింది. 381 సునామీ పీడిత గ్రామాలు/వార్డులు మరియు తీరప్రాంతం నుండి 1.5 కి.మీ దూరంలో ఉన్న 879 బహుళ ప్రయోజన తుఫాను/వరద షెల్టర్లలో కమ్యూనిటీ పునరుద్ధరణను నిర్మించడంలో విపత్తు సంసిద్ధత కార్యక్రమాలను ఓఎస్డిఎంఏ నిర్వహించింది.
- మిజోరాంలోని లుంగ్లీ అగ్నిమాపక కేంద్రం 24 ఏప్రిల్ 2021న లుంగ్లే పట్టణాన్ని చుట్టుముట్టిన జనావాసాలు లేని అటవీ ప్రాంతాల్లో 10 కంటే ఎక్కువ గ్రామాలకు వ్యాపించిన భారీ అడవి మంటలపై సమర్ధవంతంగా స్పందించింది. స్థానికుల సహాయంతో లుంగ్లీ అగ్నిమాపక కేంద్రం సిబ్బంది 32 గంటలకు పైగా నిరంతరం పనిచేశారు. ఆ సమయంలో వారు నివాసితులకు అక్కడికక్కడే శిక్షణను అందించారు. మంటలను ఆర్పడంలో అగ్నిమాపక మరియు అత్యవసర సిబ్బంది సాహసోపేతమైన, ధృడమైన మరియు సత్వర ప్రయత్నాల కారణంగా ఎటువంటి ప్రాణ, ఆస్తి నష్టం జరగలేదు మరియు రాష్ట్రంలోని ఇతర ప్రాంతాలకు మంటలు వ్యాపించకుండా నిరోధించబడింది.
ప్రధాన మంత్రి కార్యాలయం
ఆసియా క్రీడల కోసం భారత బృందానికి శుభాకాంక్షలు తెలియజేసిన – ప్రధానమంత్రి
ప్రధానమంత్రి శ్రీ నరేంద్ర మోదీ ఆసియా క్రీడల కోసం భారత జట్టుకు శుభాకాంక్షలు తెలియజేశారు.
ఈమేరకు ప్రధానమంత్రి "ఎక్స్" సామాజిక మాధ్యమం ద్వారా ఒక సందేశం ఇస్తూ, “ఆసియా క్రీడలు ప్రారంభమవుతున్న సందర్భంగా, భారత బృందానికి నా శుభాకాంక్షలు తెలియజేస్తున్నాను. ఆసియా క్రీడోత్సవాలకు మనం అతిపెద్ద బృందాన్ని పంపించడం ద్వారా క్రీడల పట్ల భారతదేశ అభిరుచి, నిబద్ధత మరింతగా ప్రకాశిస్తుంది. మన అథ్లెట్లు బాగా ఆడాలి. నిజమైన క్రీడా స్ఫూర్తి ఏమిటో వారి చర్యలో ప్రదర్శించాలి." అని పేర్కొన్నారు.
ప్రధాన మంత్రి కార్యాలయం
నివార్ తుఫాను నేపథ్యంలో ఉత్పన్నమైన స్థితిపై తమిళ నాడు, పుదుచ్చేరీ ల ముఖ్యమంత్రుల తో మాట్లాడిన ప్రధాన మంత్రి
నివార్ తుఫాను ఫలితంగా తలెత్తిన స్థితి పై తమిళ నాడు ముఖ్యమంత్రి శ్రీ ఇ. కె. పళనిస్వామి తో, పుదుచ్చేరీ ముఖ్యమంత్రి శ్రీ వి. నారాయణసామి తో ప్రధాన మంత్రి శ్రీ నరేంద్ర మోదీ మాట్లాడారు.
‘‘నివార్ తుఫాను ఫలితంగా తలెత్తిన స్థితి పై తమిళ నాడు ముఖ్యమంత్రి శ్రీ @EPSTamilNadu తోను, పుదుచ్చేరీ ముఖ్యమంత్రి శ్రీ @VNarayanasami తోను మాట్లాడాను. కేంద్రం తరఫు నుంచి సాధ్యమైన అన్ని విధాలుగా సాయపడతామంటూ హామీని ఇచ్చాను. ప్రభావిత ప్రాంతాలలో నివసించే వారు భద్రంగా, క్షేమంగా ఉండాలని నేను ప్రార్థిస్తున్నాను’’ అని ట్విటర్ లో నమోదు చేసిన ఒక సందేశం లో ప్రధాన మంత్రి పేర్కొన్నారు.
|
ఆరోగ్య, కుటుంబ సంక్షేమ మంత్రిత్వ శాఖ
|
కొవిడ్-19 టీకాల తాజా సమాచారం - 258వ రోజు
దాదాపు 89 కోట్ల డోసులకు చేరిన టీకాల కార్యక్రమం
ఇవాళ రాత్రి 7 గంటల వరకు 58 లక్షలకుపైగా డోసులు పంపిణీ
భారతదేశ టీకా కార్యక్రమం దాదాపు 89 కోట్ల  డోసులకు చేరింది. ఈ రోజు రాత్రి 7 గంటల వరకు ఉన్న తాత్కాలిక సమాచారం ప్రకారం, ఇవాళ 58 లక్షలకు  పైగా టీకా డోసులు ఇచ్చారు. అర్ధరాత్రి తర్వాత తుది నివేదిక పూర్తవుతుంది. అప్పటికి టీకా డోసుల సంఖ్య ఇంకా పెరుగుతుందని భావిస్తున్నారు.
'జనాభా ప్రాధాన్యత సమూహాల' ఆధారంగా ఇప్పటివరకు ఇచ్చిన మొత్తం టీకా డోసుల సమాచారం:
|
|
కొవిడ్ టీకా కార్యక్రమం
|
|
ఆరోగ్య సిబ్బంది
|
|
మొదటి డోసు
|
|
1,03,72,732
|
|
రెండో డోసు
|
|
88,93,916
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,52,652
|
|
రెండో డోసు
|
|
1,50,03,980
|
|
18-44 వయస్సులవారు
|
|
మొదటి డోసు
|
|
36,02,83,201
|
|
రెండో డోసు
|
|
8,29,14,910
|
|
45-59 వయస్సులవారు
|
|
మొదటి డోసు
|
|
15,94,88,042
|
|
రెండో డోసు
|
|
7,67,86,029
|
|
60 ఏళ్లు లేదా పైబడినవారు
|
|
మొదటి డోసు
|
|
10,13,31,706
|
|
రెండో డోసు
|
|
5,61,87,315
|
|
మొత్తం మొదటి డోసుల సంఖ్య
|
|
64,98,28,333
|
|
మొత్తం రెండో డోసుల సంఖ్య
|
|
23,97,86,150
|
|
మొత్తం 
|
|
88,96,14,483
'జనాభా ప్రాధాన్యత సమూహాల' ఆధారంగా ఇవాళ ఇచ్చిన టీకా డోసుల సమాచారం:
|
|
తేదీ: 30 సెప్టెంబర్, 2021 
|
|
ఆరోగ్య సిబ్బంది
|
|
మొదటి డోసు
|
|
256
|
|
రెండో డోసు
|
|
10,625
|
|
ఫ్రంట్లైన్ వర్కర్లు
|
|
మొదటి డోసు
|
|
337
|
|
రెండో డోసు
|
|
29,302
|
|
18-44 వయస్సులవారు
|
|
మొదటి డోసు
|
|
23,21,464
|
|
రెండో డోసు
|
|
18,23,432
|
|
45-59 వయస్సులవారు
|
|
మొదటి డోసు
|
|
5,77,955
|
|
రెండో డోసు
|
|
5,41,555
|
|
60 ఏళ్లు లేదా పైబడినవారు
|
|
మొదటి డోసు
|
|
3,06,017
|
|
రెండో డోసు
|
|
2,69,900
|
|
మొత్తం మొదటి డోసుల సంఖ్య
|
|
32,06,029
|
|
మొత్తం రెండో డోసుల సంఖ్య
|
|
26,74,814
|
|
మొత్తం 
|
|
58,80,843
కొవిడ్ బారి నుంచి దేశ ప్రజలను రక్షించే ఒక సాధనంలా టీకా కార్యక్రమం కొనసాగుతోంది. అత్యున్నత స్థాయిలో దీనిని పర్యవేక్షిస్తున్నారు.
మైనారిటీ వ్యవహారాల మంత్రిత్వ శాఖ
ఖ్వాజా మొయినుద్దీన్ చిస్తీ 810వ ఉర్సు సందర్భంగా రాజస్థాన్ లోని అజ్మీర్ షరీఫ్ దర్గాలో ప్రధాన మంత్రి శ్రీ నరేంద్ర మోదీ తరపున “చాదర్” సమర్పించిన - కేంద్ర మైనారిటీ వ్యవహారాల శాఖ మంత్రి శ్రీ ముఖ్తార్ అబ్బాస్ నఖ్వీ
ప్రధాన మంత్రి శ్రీ నరేంద్ర మోదీ తత్వశాస్త్రం, దృక్పథంతో పాటు; సూఫీ-సాధువుల సంస్కృతి, సమ్మిళిత సాధికారతకు ఆయన నిబద్ధత భారతదేశాన్ని “విశ్వ గురువు”గా మార్చడానికి “సమర్థవంతమైన మంత్రం” : శ్రీ నఖ్వీ
ఖ్వాజా మొయినుద్దీన్ చిస్తీ 810వ ఉర్సు సందర్భంగా రాజస్థాన్ లోని అజ్మీర్ షరీఫ్ దర్గాలో ప్రధానమంత్రి శ్రీ నరేంద్ర మోదీ తరపున కేంద్ర మైనారిటీ వ్యవహారాల శాఖ మంత్రి శ్రీ ముఖ్తార్ అబ్బాస్ నఖ్వీ ఈరోజు “చాదర్” సమర్పించారు. వార్షిక ఉర్సు సందర్భంగా భారతదేశంతో పాటు విదేశాల్లో ఉన్న ఖ్వాజా మొయినుద్దీన్ చిస్తీ అనుచరులకు ప్రధానమంత్రి నరేంద్రమోదీ అందజేసిన శుభాకాంక్షల సందేశాన్ని శ్రీ నఖ్వీ చదివి, వినిపించారు.
ప్రధానమంత్రి శ్రీ నరేంద్ర మోదీ తన సందేశంలో, "ఖ్వాజా మొయినుద్దీన్ చిస్తీ 810వ ఉర్సు సందర్భంగా ప్రపంచవ్యాప్తంగా ఉన్న ఆయన అనుచరులకు అభినందనలు, హృదయపూర్వక శుభాకాంక్షలు. అజ్మీర్ షరీఫ్ కు “చాదర్” అందించడం ద్వారా, యావత్ ప్రపంచానికి మానవత్వం యొక్క సందేశాన్ని అందించిన గొప్ప సూఫీ సాధువుకు నేను నివాళులర్పిస్తున్నాను. భిన్నత్వంలో ఏకత్వమే భారతదేశ గుర్తింపు. దేశంలోని వివిధ వర్గాలు, సంఘాలు, విశ్వాసాల సామరస్యపూర్వక సహజీవనం మన బలం." అని పేర్కొన్నారు.
శ్రీ నరేంద్ర మోదీ తన సందేశంలో, “వివిధ కాలాలలో దేశంలోని సామాజిక-సాంస్కృతిక నిర్మాణాన్ని బలోపేతం చేయడంలో గొప్ప సాధువులు, మహాత్ములు, పీర్, ఫకీర్లు కీలక పాత్ర పోషించారు. ఈ మహిమాన్వితమైన సంప్రదాయంలో, సమాజానికి ప్రేమ, సామరస్య సందేశాన్ని అందించిన ఖ్వాజా మొయినుద్దీన్ చిస్తీ పేరును పూర్తి గౌరవం, పూజ్య భావంతో స్వీకరిస్తారు." అని తెలియజేస్తారు.
ప్రధానమంత్రి తన సందేశంలో, “గరీబ్ నవాజ్ యొక్క తత్వశాస్త్రం, సూత్రాలు రాబోయే తరాలకు స్ఫూర్తినిస్తూనే ఉంటాయి. సామరస్యానికి, సౌభ్రాతృత్వానికి ప్రతీక అయిన ఉర్సు భక్తుల విశ్వాసాన్ని మరింత దృఢపరుస్తుంది. ఈ నమ్మకంతో, దర్గా అజ్మీర్ షరీఫ్ లో ఖ్వాజా మొయినుద్దీన్ చిస్తీ వార్షిక ఉర్సు సందర్భంగా, దేశం యొక్క ఆనందం మరియు శ్రేయస్సు కోసం నేను ప్రార్థిస్తున్నాను." అని కూడా పేర్కొన్నారు.
సమాజంలోని అన్ని వర్గాల ప్రజలు ప్రధానమంత్రి అందించిన “చాదర్” ను హృదయపూర్వకంగా స్వాగతించారు.
ఈ సందర్భంగా శ్రీ నఖ్వీ మాట్లాడుతూ, ప్రధానమంత్రి శ్రీ నరేంద్ర మోదీ తత్వశాస్త్రం, దృక్పథంతో పాటు; సూఫీ-సాధువుల సంస్కృతి, సమ్మిళిత సాధికారతకు ఆయన నిబద్ధత భారతదేశాన్ని “విశ్వ గురువు”గా మార్చడానికి “సమర్థవంతమైన మంత్రం” అని, పేర్కొన్నారు.
ఈ రోజు ప్రపంచం మొత్తం శ్రీ మోదీ వైపు ఆశ, విశ్వాసంతో ఒక "శాంతి జ్యోతి"గా చూస్తోందని మంత్రి పేర్కొన్నారు. ఇది ఈ సూఫీ సాధువుల ఆశీర్వాదం తో పాటు, శ్రీ మోదీకి సమాజం యొక్క మద్దతు ఫలితం.
మతపరమైన మరియు సామాజిక సామరస్యానికి నిబద్ధతను బలోపేతం చేయడానికి ఘరీబ్ నవాజ్ జీవితం మనకు స్ఫూర్తినిస్తుందని శ్రీ నఖ్వీ పేర్కొన్నారు. సమాజంలో చీలికలు, విభేదాలు సృష్టించే కుట్రలో నిమగ్నమైన శక్తులను ఈ ఐక్యత ఓడించగలదు. ఖ్వాజా మొయినుద్దీన్ చిస్తీ బోధనలు ప్రపంచవ్యాప్తంగా శాంతి, భారతదేశ సంస్కృతి, నిబద్ధత యొక్క ప్రభావవంతమైన సందేశం.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ – 19 గురించి తాజా సమాచారం
ఇరాన్ నుంచి భారతీయుల తరలింపు
విశ్వవ్యాప్తంగా కోవిడ్ -19 వ్యాధి ప్రబలిన నేపధ్యంలో వివిధదేశాలలో ఉన్న/చిక్కుబడిపోయిన భారతీయ పౌరులను, భారత జాతీయులను ఇతర దేశాల నుంచి స్వదేశానికి తరలించే/తీసుకువచ్చే చర్యలను భారత ప్రభుత్వం చేపట్టింది.
ఇరాన్ లో కోవిడ్ -19 వ్యాధి శరవేగంతో వ్యాపిస్తున్నట్లు సమాచారం తెలిసిన వెంటనే ఆ దేశంలో ఉన్న భారతీయ పౌరులను రక్షించేందుకు, భద్రంగా స్వదేశానికి తీసుకు వచ్చేందుకు భారత ప్రభుత్వం చెర్యలు తీసుకోవడం ప్రారంభించింది. ఇరాన్ దేశంలో ఉన్న భారత జాతీయులలో యాత్రికులు, విద్యార్ధులు మరియు జాలరులు ఉన్నారు. మర్చి 7వ తేదీన ఇరాన్ నుంచి అందిన 108 నమూనాలను అఖిల భారత వైద్య విజ్ఞాన సంస్థ  ప్రయోగశాలలో పరీక్షించారు. అంతేకాక భారత వైద్య పరిశోధనా విజ్ఞాన మండలి కి చెందిన ఆరుగురు శాస్త్రజ్ఞులను, అవసరమైన పరికరాలను, పరీశాలు జరిపేందుకు అవసరమైన పదార్ధాలను కూడా ఇరాన్ పంపి ప్రయోగశాల ఏర్పాటుకు చర్యలు తీసుకున్నారు. ఇరాన్ నుంచి తరలించిన మొదటి భారతీయుల బృందాన్ని తీసుకువచ్చిన విమానం మార్చి 10వ తీదీన ఇండియాకు చేరింది. ఈ బృందంలోని 58 మందిలో 31 మంది మహిళలు, ఇద్దరు పిల్లలు ఉన్నారు. మొదటి బృందంలోని వారందరికీ పరీశాలు నిర్వహించి చూడగా ప్రస్తుతం వారికి రోగ లక్షణాలు లేవని నిర్ధారణ అయ్యింది.
కోవిడ్ -19 వ్యాధి ప్రభావిత దేశాల నుంచి భారత ప్రభుత్వం ఇప్పటివరకు 948 మందిని భారత్ తలించింది. వారిలో 900 మంది భారతీయ పౌరులు కాగా మిగిలిన 48 మంది మాల్దీవులు, మైన్మార్, బంగ్లాదేశ్, చైనా, అమెరికా, మెడగాస్కర్, శ్రీలంక, నేపాల్, దక్షిణాఫ్రికా మరియు పేరూ తదితర దేశాలకు చెందిన వారు.
అంతకు ముందు చైనా దేశంలోని హుబీ రాష్ట్రం వుహాన్ నగరంలో చిక్కుపడిపోయిన వారిని తీసుకువచ్చేందుకు ఎయిర్ ఇండియా రెండు ప్రత్యేక విమానాలను నడిపింది. ఆ విమానాలలో ఇండియాకు తరలించిన 654 ప్రయాణీకులలో 647 మంది భారతీయ పౌరులు.
ఆ విధంగా తరలించిన భారతీయ పౌరులను ఇండో టిబెట్ సరిహద్దు పోలీసు చావ్లా శిబిరంలో , మానేసర్ లోని సైనిక కేంద్రంలో ఉంచి వారి ఆరోగ్య పరిస్థితిని గమనిచారు. వారిని 14 రోజుల పాటు ఐసోలేషన్ వార్డులలో ఉంచి వారిలో వ్యాధి లక్షణాలు లేవని నిధారణ అయ్యాక పంపివేశారు. అంతకు ముందు వార్డులలో ఉన్నప్పుడు రెండేసి సార్లు వ్యాధి నిర్ధారణ పరీక్షలు జరిపారు.
ఈ రోజు వరకు దేశంలో 60 మందికి  కోవిడ్ -19 వ్యాధి ఉన్నట్లు పాజిటివ్ వచ్చింది. నిన్నటి నుంచి కొత్తగా 10 కోవిడ్ -19 కేసులు నమోదయ్యాయి. వాటిలో 8 కేసులు కేరళ నుంచి, ఒకటి రాజస్థాన్ నుంచి, మరొకటి డిల్లీలో నమోదైంది.
(Visitor Counter : 139
ప్రధాన మంత్రి కార్యాలయం
ఉత్తరాఖండ్ లోని చమోలీ లో హిమపాతం బాధితులకు ఆర్థిక సహాయాన్ని అందించడానికి ఆమోదం తెలిపిన ప్రధాన మంత్రి
ఉత్తరాఖండ్ లోని చమోలీ లో మంచుదిబ్బలో చీలిక ఏర్పడిన కారణం గా సంభవించిన హిమపాతం దుర్ఘటన లో ప్రాణాలు కోల్పోయిన వారి దగ్గర బంధువులకు ఒక్కొక్కరికి 2 లక్షల రూపాయల చొప్పున ప్రధాన మంత్రి జాతీయ సహాయ నిధి నుండి ఆర్థిక సహాయాన్ని అందించడానికి ప్రధాన మంత్రి శ్రీ నరేంద్ర మోదీ ఆమోదం తెలిపారు.
అదే ఘటన లో తీవ్రం గా గాయపడిన వారికి 50,000 రూపాయల చొప్పున సహాయం అందించడానికి కూడా ప్రధాన మంత్రి ఆమోదం తెలియజేశారు.
‘‘ఉత్తరాఖండ్ లోని చమోలీ లో మంచుదిబ్బ లో చీలిక కారణం గా సంభవించిన విషాదభరితమైనటువంటి హిమపాతం ఘటన లో ప్రాణాలను కోల్పోయిన వారి దగ్గర బంధువులకు పిఎంఎన్ఆర్ఎఫ్ నుంచి 2 లక్షల రూపాయల చొప్పున ఆర్థిక సహాయాన్ని అందించడానికి ప్రధాన మంత్రి శ్రీ నరేంద్ర మోదీ  ఆమోదం తెలిపారు. ఇదే ఘటన లో తీవ్రం గా గాయపడిన వారికి 50,000 రూపాయలు చొప్పున ఇవ్వడం జరుగుతుంది.’’ అని ప్రధాన మంత్రి కార్యాలయం ఒక ట్వీట్ లో తెలిపింది.
మానవ వనరుల అభివృద్ధి మంత్రిత్వ శాఖ
శ్రీ ధర్మేంద్ర ప్రధాన్ IIT ఖరగ్పూర్ యొక్క 67వ స్నాతకోత్సవంలో ప్రసంగిస్తూ, పూర్వోదయ మరియు ఆత్మనిర్భర్
భారత్లకు ప్రోత్సాహాన్ని అందించడానికి శక్తి ఉత్పాదనా రంగంలో సెమీకండక్టర్ చిప్ తయారీలో ఆవిష్కరణలు జరగాలని పిలుపు.
మా నవతరం సంకల్పం, వాణిజ్య వ్యవస్థల చొరవ, విద్యాసంస్థల బలం ఫలితంగా 21వ శతాబ్దంలో భారతదేశం 130 కోట్లకు పైగా కోవిడ్ ఉపాధి అవకాశాలను అందించడంతోపాటు అనేక అద్భుత విజయాలు సాధించిందని కేంద్ర విద్య మరియు నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్ IIT ఖరగ్పూర్ 67వ స్నాతకోత్సవంలో అన్నారు.
శ్రీ ప్రధాన్ మాట్లాడుతూ, మనం అమృత్ మహోత్సవ్ను జరుపుకుంటున్న ఈ సందర్భంలో రాజ్గురు సహా మన స్వాతంత్ర్య సమరయోధులు, ఇంకా స్వాతంత్య్రం కోసం పోరాడిన అనేక మంది విద్యాలయాలకి వెళ్లడం తన అదృష్టంగా భావిస్తున్నాను. IIT ఖరగ్పూర్ జాతీయ ఆవశ్యకతను గుర్తించింది ప్రారంభం నుండి భారతదేశ వృద్ధికి దోహదపడింది, అన్నారాయన.
ప్రస్తుటం మనదేశంలో 3 నుండి 23 సంవత్సరాల మధ్య వయస్సు పిల్లలు 50 కోట్లకు పైగా ఉన్నారని, ఈ జనాభాను సరైన విద్య మరియు నైపుణ్యాలతో సన్నద్ధం చేయడం అభివృద్ధి కి అపారమైన అవకాశం అని మంత్రి పేర్కొన్నారు. విమర్శనాత్మక ఆలోచన , గుణాత్మకమైన శ్రామికశక్తి 21వ శతాబ్దంలో ప్రపంచ ఆర్థిక వ్యవస్థను నడపడానికి భారతదేశానికి సహాయపడుతుందని ఆయన అన్నారు.
తక్కువ ఖర్చుతో కూడిన వినూత్న ప్రత్యామ్నాయ ఇంధన నమూనాలు, సెమీకండక్టర్ చిప్ల తయారీకి సంబంధించిన ప్రత్యేక రంగాలలో ఆవిష్కరణలు ఆర్థిక సాధికారత ఉద్యోగ కల్పనలకు దారితీయడమే కాకుండా, పూర్వోదయ  స్వావలంబన భారతావనికి బాటలు పరుస్తాయని శ్రీ ప్రధాన్ వ్యక్తం చేశారు. 'ఎనర్జీ, ఇంటర్నెట్' లేకుండా జీవితాన్ని ఊహించలేమని, ప్రస్తుత కాలంలో ఈ వాస్తవాన్ని మరింత నొక్కిచెప్పారని ఆయన అన్నారు. 2035 నాటికి భారతదేశం ఇంధన వినియోగదారుల్లో మొదటి స్థానంలో ఉంటుంది. ప్రస్తుత పాలకుల వల్ల మన దేశం అత్యంత అనుకూలమైన ప్రత్యామ్నాయ ఇంధన వ్యాపార వాతావరణాన్ని కలిగి ఉందని ఆయన తెలిపారు.
కాశీ విశ్వనాథ్ ధామ్ ప్రారంభోత్సవం సందర్భంగా ప్రధాన మంత్రి శ్రీ నరేంద్ర మోదీ నూతన ఆవిష్కరణల పిలుపును గుర్తు చేస్తూ పునరుద్ఘాటించిన మంత్రి, 'అట్టడుగు వర్గాలను శక్తివంతం చేయడానికి నూతన ఆవిష్కరణలు' ప్రతి రంగంలో అభివృద్ధి పురోగతిని నిర్ధారించాలని విద్యార్థులను ప్రోత్సహించారు.
ఐఐటీ ఖరగ్పూర్ ఆత్మనిర్భర్ భారత్ స్ఫూర్తికి ఊతమివ్వడంలో అభివృద్ధి చెందుతున్న కొత్త ప్రపంచ క్రమంలో భారతదేశాన్ని అగ్రస్థానంలో ఉంచడంలో కేంద్రంగా నిలుస్తుందని మంత్రి విశ్వాసం వ్యక్తం చేశారు. విద్యార్థుల మేధో పరాక్రమం, నైపుణ్యం వారిని నూతన ఆలోచనా నాయకత్వానికి మార్గదర్శకులుగా మారుస్తాయి. ఈ రోజు గ్రాడ్యుయేషన్ పూర్తి చేసిన విద్యార్థులకు, పతకాలు, అవార్డులు పొందిన విద్యార్థులకు, పూర్వ విద్యార్థులందరికీ ఆయన తన శుభాకాంక్షలు తెలిపారు.
ప్రధాన మంత్రి కార్యాలయం
‘చౌరీ చౌరా’ శత జయంతి ఉత్సవాల ను ఫిబ్రవరి 4న ప్రారంభించనున్న ప్రధాన మంత్రి
‘చౌరీ చౌరా’ శత జయంతి ఉత్సవాల ను ప్రధాన మంత్రి శ్రీ నరేంద్ర మోదీ ఉత్తర్ ప్రదేశ్ లోని గోరఖ్ పుర్ లో గల ‘చౌరీ చౌరా’ లో ఈ నెల 4న ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. దేశ స్వాతంత్య్ర పోరాటం లో ఒక విశిష్ట ఘట్టం అయినటువంటి ‘చౌరీ చౌరా’ ఉదంతం చోటు చేసుకొని ఆ రోజుకల్లా 100 సంవత్సరాలు అవుతాయి. ‘చౌరీ చౌరా’ శత జయంతి కి అంకితం చేసిన ఒక తపాలా బిళ్ళ ను ఈ కార్యక్రమం లో భాగం గా ప్రధాన మంత్రి ఆవిష్కరిస్తారు. ఉత్తర్ ప్రదేశ్ ముఖ్యమంత్రి కూడా ఈ సందర్భం లో పాలుపంచుకోనున్నారు.
రాష్ట్ర ప్రభుత్వం నిర్వహించ తలపెట్టిన శతజయంతి ఉత్సవాలు, వివిధ కార్యక్రమాలు ఈ నెల 4న రాష్ట్రం లోని 75 జిల్లాలన్నింటి లో మొదలై, 2022వ సంవత్సరం లో ఫిబ్రవరి 4వ తేదీ వరకు కొనసాగనున్నాయి.
పౌర విమానయాన మంత్రిత్వ శాఖ
కాన్పూర్ - బెంగళూరు మధ్య ఇండిగో విమానాన్ని ప్రారంభించిన జ్యోతిరాదిత్య ఎం. సింథియా
కాన్పూర్ నుంచి విమానాల రాకపోకలు వారానికి 20 నుంచి 41కి పెరుగుతుంది
ఉడాన్ పథకం పౌర విమానయాన రంగ ప్రజాస్వామీకరణకు దారి తీసి, సామాన్య పౌరుడు కూడా విమాన ప్రయాణాన్ని సాధ్యం చేసిందన్న మంత్రి
కాన్పూర్- బెంగళూరు మధ్య ఇండిగో విమానాన్ని కేంద్ర పౌర విమానాయన శాఖ మంత్రి జ్యోతిరాదిత్య ఎం. సింథియా సోమవారం ప్రారంభించారు. కాన్పూర్ - ముంబై & హైదరాబాద్ల మధ్య విమానాలు నేడు ప్రారంభం అయ్యాయి. దృశ్య మాధ్యమం ద్వారా జరిగిన కార్యక్రమంలో కేంద్ర గ్రామీణాభివృద్ధి శాఖ సహాయమంత్రి సాధ్వీ నిరంజన్ జ్యోతి, ఉత్తర్ప్రదేశ్ పౌర విమాన శాఖ మంత్రి నంద్ గోపాల్ గుప్తా , పారిశ్రామికాభివృద్ధి శాఖ మంత్రి సతీష్ మహానా, పార్లమెంటు సభ్యులు సత్యదేవ్ పచౌరీ, దేవేంద్ర సింగ్ భోలేవేరే కూడా పాల్గొన్నారు. యుపి ప్రభుత్వ పౌర విమాన శాఖ అధికారులు, ఇండిగో సీనియర్ అధికారులు కూడా ఈ కార్యక్రమంలో పాల్గొన్నారు.
ఈ కొత్త మార్గం కాన్పూర్ నుంచి, వరకు అనుసంధానతను పెంచడమే కాక నగరాల మధ్య వాణిజ్యం, వ్యాపారం, టూరిజాన్ని పెంచుతుందని ఈ సందర్భంగా ప్రసంగించిన సింధియా పేర్కొన్నారు. దేశంలో కాన్పూర్ ముఖ్య పారిశ్రామిక కేంద్రం కావడమే కాక, ఆ ప్రాంతానికి చారిత్రిక, ఆధ్యాత్మిక ప్రాముఖ్యత ఉందని తెలిపారు. 1857లో భారత స్వాతంత్ర్య సమరంలో కీలక పాత్ర పోషించిందన్నారు. జౌళి, తోలు పరిశ్రమల కారణంగా కాన్పూర్ను మాన్ఛెస్టర్ ఆఫ్ ఈస్ట్ అని పిలిచేవారని చెప్పారు. మూడు ప్రధాన నగరాలతో అనుసంధానత కలిగి ఉండడంతో అక్కడి నుంచి వారానికి తిరిగే విమానాల రాకపోకలు 20 నుంచి 42కి పెరుగుతుందన్నారు. ఇది పారిశ్రామిక, వాణిజ్య కార్యకలాపాలకు ప్రేరణను ఇవ్వడమే కాక ఉపాధిని కల్పిస్తుందని వివరించారు. పౌర విమానయాన మౌలిక సదుపాయాల విషయానికి వస్తే, కాన్పూర్ నగరంలో నూతన టెర్మినల్ నిర్ణీత సమయంలో, రూ. 106 కోట్ల వ్యయంతో త్వరలోనే సిద్దం అవుతుందని ఆయన చెప్పారు.
ప్రధానమంత్రి చారిత్రిక, దూరదృష్టి విధానం ఉడాన్ పథక ప్రారంభానికి దారి తీసిందని, ఇది సామాన్య పౌరుడు కూడా విమాన యానం చేసే అవకాశం కల్పించడమే కాక రంగాన్ని ప్రజాస్వామీకరణకు దారి తీసిందని మంత్రి అన్నారు. విమాన ఛార్జీలు తగినంతగా తగ్గాయని, దూర ప్రాంత రైలు టిక్కెట్లకన్నా విమాన టికెట్లే ఇప్పుడు తగ్గాయని ఆయన అన్నారు. ఈ పథకం కింద 100 నూతన విమానాశ్రయాలను నిర్మించి, 1000 నూతన మార్గాలు ప్రారంభమవుతాయన్నారు.
దేశంలో ఇంతకు ముందు 75 విమానాశ్రయాలు ఉండగా, గత ఏడేళ్ళల్లో 62 విమానాశ్రయాలు కొత్తగా జతయ్యాయని సింథియా తెలిపారు. ఉత్తర్ప్రదేశ్ విషయానికి వస్తే, రెండు కార్యకలాపాలు సాగించే విమానాశ్రయాలు రాష్ట్రాలు ఉండగా, ఇప్పుడు 80 గమ్యాలకు చేర్చేలా దాని సంఖ్య 9 కి పెరిగిందని, వెల్లడించారు. త్వరలోనే రాష్ట్రంలో కార్యకలాపాలు సాగించే విమానాశ్రయాల సంఖ్య 15కి పెరుగుతుందని తెలిపారు. ఉత్తర్ ప్రదేశ్లో కేవలం రెండు అంతర్జాతీయ విమానాశ్రయాలు మాత్రమే ఉన్నాయని, ఇటీవలే కుశీనగర్లో మూడవది ప్రారంభమైందని, అయోధ్య, జెవార్లలో మరొక రెండు ప్రారంభమవుతాయని తెలిపారు.
(Visitor Counter : 95
ప్రధాన మంత్రి కార్యాలయం
అమెరికా నుండి "లీజియన్ ఆఫ్ మెరిట్" అవార్డును స్వీకరించడం - భారత-అమెరికా వ్యూహాత్మక భాగస్వామ్యం పై ఏకాభిప్రాయం పెరగడానికి గుర్తింపని పేర్కొన్న - ప్రధానమంత్రి
అమెరికా ప్రభుత్వం "లీజియన్ ఆఫ్ మెరిట్" అవార్డు ప్రదానం చేయడం, తనకు ఎంతో గౌరవంగా భావిస్తున్నానని, ప్రధానమంత్రి శ్రీ నరేంద్ర మోదీ పేర్కొన్నారు.
ఈ విషయమై ప్రధానమంత్రి శ్రీ నరేంద్రమోదీ, సామాజిక మాధ్యమం ద్వారా వరుస ట్వీట్లు చేస్తూ, "@పోటస్@రియల్ డోనాల్డ్ ట్రంప్  ద్వారా "లీజియన్ ఆఫ్ మెరిట్" అవార్డును పొందడం నాకు చాలా గౌరవంగా ఉంది. ద్వైపాక్షిక సంబంధాలను మెరుగుపర్చడానికి భారత-అమెరికా ప్రజలు చేస్తున్న ప్రయత్నాలను ఇది గుర్తించింది. భారత-అమెరికా వ్యూహాత్మక భాగస్వామ్యంపై ఇరు దేశాలకు గల ద్వైపాక్షిక ఏకాభిప్రాయాన్ని ఇది ప్రతిబింబిస్తోంది.
21 వ శతాబ్దం అపూర్వమైన సవాళ్లతో పాటు అవకాశాలను కూడా అందిస్తోంది. మొత్తం మానవాళి యొక్క ప్రయోజనం కోసం ప్రపంచ నాయకత్వాన్ని అందించడానికి మన ప్రజల ప్రత్యేక బలాల విస్తారమైన సామర్థ్యాన్ని, భారత-అమెరికా సంబందాలు ప్రభావితం చేస్థాయి.
భారత-అమెరికా సంబంధాలను మరింత బలోపేతం చేయడానికి, అమెరికా ప్రభుత్వంతో పాటు, ఇరు దేశాలలోని, భాగస్వాములందరితో కలిసి పనిచేయడానికి నా ప్రభుత్వ దృక్ఫదాన్నీ, నిబద్ధతనూ, భారతదేశంలోని 1.3 బిలియన్ల ప్రజల తరపున, నేను పునరుద్ఘాటిస్తున్నాను." అని పేర్కొన్నారు.